पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । अपनी बेटी का जबरन गर्भपात व अपहरण के मामले में दोषी पंजाब सरकार में मंत्री रही व शिरोमणि गुरुद्वारा प्रबंधक कमेटी की पूर्व अध्यक्ष रही बीबी जागीर कौर को हत्या के मामले में दोषी ठहराए जाने की मांग को लेकर सीबीआई की जल्दी सुनवाई की मांग का पंजाब एवं हरियाणा हाईकोर्ट ने निपटारा कर दिया।
जस्टिस एके मित्तल व जस्टिस जीएस संधावालिया की खंडपीठ ने कहा कि जुलाई माह में इस संबंध में दाखिल मुख्य अपील याचिका पर सुनवाई की जाएगी।सीबीआई की तरफ से याचिका में कहा गया कि सजायाफ्ता होने के बावजूद अपील के विचाराधीन रहते बीबी जागीर कौर जमानत का लाभ उठाकर जेल से बाहर हैं। ऐसे में उनकी अपील याचिका पर जल्दी सुनवाई की जाए। सजा के खिलाफ बीबी जागीर कौर व सीबीआई की अपील हाईकोर्ट ने एडमिट कर रखी है जिस पर सुनवाई के लिए अभी कोई तारीख तय नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn